En 20-årig mand fra Sjælland er fredag morgen blevet kørt med ambulance til sygehuset efter at han ved 5.45-tiden kørte frontalt ind i et træ. Uheldet skete på Astrupvej mellem Sindal og Astrup og blev indgivet til 112 af en kvinde fra Hjørring-området, der kom forbi den forulykkede bil. Ifølge anmeldelsen var manden fastklemt i sin bil, men han var, da ambulance og politi ankom, blevet hjulpet ud. Patruljerne på stedet vurderede fredag morgen, at manden formentlig var alkoholpåvirket, da han kørte galt, og en læge skal derfor udtage en blodprøve fra ham, som endeligt skal afklare det spørgsmål. TV2 Nords fotograf der var på stedet klokken 6.30 fortæller at den 20-årige i en ambulance med udrykning blev kørt på sygehuset. Ambulancen havde på turen følgeskab af en lægebil. Mandens bil er, efter TV2 Nords oplysninger, præget af store skader, men selve kabinen er relativt intakt efter sammenstødet med det store træ.
En 20-årig mand kørte fredag morgen frontalt ind i et træ på Astrupvej mellem Sindal og Astrup.